Αναστάσιος Χυμευτός

Ο Αναστάσιος Χυμευτός (Κασσανδρεία, 1797 - Αταλάντη, 1870) ήταν οπλαρχηγός της Ελληνικής επανάστασης του 1821 από την Κασσανδρεία (Βάλτα).

Βιογραφικά στοιχεία
Ο καπετάν Αναστάσης γεννήθηκε στη Βάλτα (Κασσανδρεία) το 1797. Κατάγονταν από αρχοντική οικογένεια της περιοχής. Κατά την έναρξη της Ελληνικής επανάστασης του 1821 στη Χαλκιδική ήταν προεστώς της Κασσανδρείας. Τέθηκε επικεφαλής σώματος που αγωνίστηκε στο πλευρό του Εμμανουήλ Παπά και κατόπιν του καπετάν Χάψα. Μετά τη μάχη της Θεσσαλονίκης (8 Ιουνίου 1821), στάλθηκε στην Κασσάνδρα, προκειμένου να αποσοβήσει τον κίνδυνο Οθωμανικής απόβασης στη χερσόνησο.

Μετά την καταστροφή της Κασσάνδρας το 1822 εγκαταστάθηκε με την οικογένειά του στη Σκιάθο. Ο Αναστάσιος Χυμευτός είχε έναν γιο, ονόματι Γεώργιο. Είχε επίσης και έναν αδερφό, ονόματι Ιωάννη. Ακολούθησε τον αρχιστράτηγο Αναστάσιο Καρατάσο στις επιχειρήσεις του Ευρίπου, ως αρχηγός ένοπλης ομάδας. Το 1826 συμμετείχε στις μάχες της Στερεάς Ελλάδος υπό τον Δημήτριο (Τσάμη) Καρατάσο και Αγγελή Γάτσο.

Το 1830 κατόπιν συνεννόησης με τον Διαμαντή Νικολάου και τον Μιχαήλ Πιτζιάβα μετέβη στην Κασσάνδρα προκειμένου να αναζωπηρώσει την επανάσταση στη Μακεδονία. Οι Οθωμανοί όμως εξαπέλυσαν ανθρωποκυνηγητό για τη σύλληψή του κι έτσι αναγκάστηκε να διαφύγει στα ελεύθερα εδάφη. 

Με την ίδρυση του Ελληνικού κράτους εγκαταστάθηκε στην Αταλάντη, όπου και πέθανε το 1855. Ο αδερφός του Ιωάννης υπηρέτησε στον τακτικό στρατό ως ανώτερος αξιωματικός.

Αναφορές
 Κασσανδρινοί και άλλοι Μακεδόνες στη Σκόπελο (1831), Αθανάσιος Ε. Καραθανάσης, Μακεδονικά Σύμμεικτα, Θεσσαλονίκη
 Η Μακεδονική Λεγεών κατά το 1821, Ιωάννης Κ. Βασδραβέλλης, Θεσσαλονίκη 1940
 Ιστορία Δήμου Αταλάντης, ιστοσελίδα Πολύγυρος
 Επιστολή Ιωάννη Χυμευτού προς Ιωάννη Κωλέττη
 Νεώτερη ιστορία της Μακεδονίας 1830-1912, Βακαλόπουλος Α. Κωνσταντίνος, σελ. 21 

Οπλαρχηγοί του 1821
Έλληνες αξιωματικοί του πεζικού
Πρόκριτοι